open-index/open-wikipedia-markdown huggingface dataset:
Bit per sekund

**[[Bit]] per sekund**, forkortet **bit/s** (faglig korrekt) eller de mer populære **bps** eller **b/s** (som bør unngås grunnet sammenblanding med byte) er måleenheten for bitrate, datarate, båndbredde eller hastighet. De to siste begrepene er populærbegreper som også kan bety mye annet.

Måleenheten angir overføringskapasiteten for et digitalt transmisjonssystem i betydningen antall binære siffer (dvs. 0-ere og 1-ere) per sekund.

Bit/s brukes som oftest sammen med passende prefikser som:

***k** for kilo = 1000 = 103 eller ofte egentlig 1024 = 210 (kibi), (husk liten k fordi stor K betyr Kelvin, absolutt temperatur) 
***M** for mega = 1000.000 = 106 eller ofte egentlig 1&nbsp;048&nbsp;576 = 220 (mebi), husk stor 'M' fordi liten 'm' betyr milli)
***G** for giga = 1000.000.000 = 109 eller ofte egentlig 1.073.741.824 = 230 (gibi)
***T** for tera = 1000.000.000.000 = 1012 eller ofte egentlig 1.099.511.627.776 = 240 (tebi)
*osv.

Viktig å huske:
* det skal være store bokstaver i prefiksene med unntak av k for kilo, men det er liten fare for misforståelser mellom kbit/s (rett) og Kbit/s (feil), eller mellom Mbit/s (rett) og mbit/s (feil) osv. &ndash; selv om sistnevnte egentlig betyr millibit/sekund, som er en så liten enhet at den ikke har praktisk verdi.
* korrekt bruk er ofte egentlig binærprefiksene kibi, mebi, gibi, tebi, osv., men disse er ennå ikke i vanlig bruk.
* båndbredde betyr egentlig frekvensbåndets ustrekning angitt i Hz, men det vil ofte gå frem av sammenhengen at vi mener bitrate/datarate.
* byte per sekund er ikke noen standard måleenhet selv om noen applikasjonsleverandører oppgir f.eks. nedlastingshastighet i kB/s, noe som stadig fører til misforståelser da 1 Byte er 8 bit.
Université de Fribourg

:*For universitetet i den tyske byen Freiburg, se: [[Albert-Ludwigs-Universität]]*

**Université de Fribourg**/**Universität Freiburg** er et universitet i Fribourg (Freiburg im Üchtland) i Sveits. Universitetet ble grunnlagt i 1889.

Det ligger på grensen mellom det tyske og franske språkområdet i Sveits. Det er det eneste tospråklige universitetet i Sveits,og tilbyr undervisning på både tysk og fransk. Universitetets juridiske fakultet er det nest største i Sveits; kun Universitetet i Zürich har et større juridisk fakultet. Blant studentene har 50 % tysk som morsmål, 30 % fransk, 10 % italiensk og 10 % av studentene har andre morsmål.

## Referanser


## Eksterne lenker
*
Universität Freiburg

**Universität Freiburg** kan referere til

*Albert-Ludwigs-Universität, i Freiburg im Breisgau, Tyskland
*Université de Fribourg/Universität Freiburg i Fribourg/Freiburg im Üchtland, Sveits
Båndbredde

**Båndbredde** er forskjellen mellom den øvre og den nedre frekvens som for eksempel blir brukt ved informasjonsoverføring i radiosamband eller som blir sluppet gjennom et signalfilter (tuner). Man måler båndbredde i Hertz. Båndbredde er et sentralt begrep innen elektronikk, radioteknikk, samband og signalbehandling.

Båndbredde har hovedsakelig to forskjellige, men relaterte betydninger innenfor telekommunikasjon.

## Båndbredde (frekvens)

Båndbredde er bredden av et frekvensbånd, altså differansen mellom øvre og nedre grensefrekvens målt i Hertz (Hz).

*Eksempler: En telefonkanal (PSTN) har 3100 Hz båndbredde lagt mellom 300 og 3400 Hz; en satellittransponder for TV-signaler (DTH) har åtte MHz båndbredde. **Båndbredde** er en viktig størrelse for beregninger i elektronikken, for eksempel for støy. Begrepet brukes også om mikrofoner og høyttalere.

## Båndbredde (bitrate)

Båndbredde brukes ofte feilaktig som begrep på datakapasitet eller bitrate, målt i bit/s.

Båndbredde har feilaktig blitt defakto-uttrykk for datakapasitet, og det synes fåfengt å kjempe i mot denne bruken av ordet selv om den ikke gir noen faglig mening. Et problem er at bitraten ikke bare bestemmes av frekvensområdet som er til rådighet, men også forholdet signal/støy i overføringskanalen, f.eks i kobberkabel eller gjennom luft. Ofte vil det gå frem av sammenhengen at man legger denne betydningen i begrepet.

I et WLAN-system brukes begrepet både i opprinnelig og moderne betydning; om bredden pr. kanal i radiogrensesnittet og om bitraten som kan overføres pr. radiokanal.

## Referanser
Strømtangen fyr (Fredrikstad)

**Strømtangen fyrstasjon** er et fyr i Fredrikstad kommune. Fyret ble første gang tent 20. september 1859.

Strømsund ligger mellom holmen som fyret står på og fastlandet. Selve fyrlykta står i dag på en egen søyle sør for fyrhuset. Det gamle lyktehuset står i det sørligste hjørnet av fyrhuset.

Det står en helautomatisk værstasjon fra Meteorologisk institutt ved fyret.

## Klima

## Se også
*Norske fyr

## Eksterne lenker
* 
* 
* Strutens historie
ISDN

**Integrated Services Digital Network** (**ISDN**) er et linjesvitsjet digitalt telefonnettverk basert på kobberkabler. Standarden ble definert av CCITT i 1988, og kom i alminnelig bruk på 1990-tallet. Den er idag forbigått av mer avanserte bredbåndsløsninger..

I linjesvitsjet kommunikasjon blir forbindelsen opprettet til ett telefonnummer og forblir åpen og avsluttes etter at samtalen er over. Dette skiller ISDN fra et moderne pakkesvitsjet datanettverk, som stykker opp datastrømmen i pakker som sendes til adresser etter behov.

## ISDN-konseptet
Teknologien finnes i flere varianter, men den vanlige kalles ISDN-grunntilknytning (Basic Access), eller 2B+D og består av to B-kanaler hver med 64 kbit/s for brukerdata og én D-kanal med 16 kbit/s for signalering, brukermeldinger og datakommunikasjon.

Et ISDN GT transmisjonssystem har en bitrate på 144 kbit/s.

B-kanalene kan brukes til telefonsamtaler eller ulike former for datakommunikasjon, telefaks eller bildetelefon, og de kan buntes sammen (bundles) for å doble kapasiteten til 128 kbit/s.

B-kanalene i ISDN er dedikert (dedicated resources) til brukeren, mens kapasiteten i et bredbåndsaksessystem deles (shared resources) med andre brukere.

Andre varianter er **ISDN utvidet tilknytning** eller 30B+D (*Primary Rate Access*), dvs. med 30 B-kanaler og én felles D-kanal som her har 64 kbit/s-kapasitet for felles signalering, samt en kanal for klokke, alarmer og håndtering av feilbit. Denne varianten brukes mye av bedrifter for tilknytning av interntelefonisystemer til det offentlige telefoninettet.

På 1980-tallet ble det også definert «bredbånds-ISDN» med kanaler med høyere kapasitet.

## ISDN-kanaler
ISDN grunntilknytning og ISDN utvidet tilknytning bruker kanalene B, D16 og D64:
* B-kanal: (dedikert) kapasitet på 64 kbit/s, brukes til telefoni, telefaks, bildetelefon og datakommunikasjon
* D16-kanal: 16 kbit/s kanal brukt i ISDN grunntilknytning til signalering (ved oppsett og nedkopling), tekstmeldinger og pakkeformatert datakommunikasjon
* D64-kanal: 64 kbit/s kanal brukt som felles signaleringskanal for 30 B-kanaler i ISDN utvidet tilknytning.

I bredbånds-ISDN finnes i tillegg kanaler med høyere bitrate for bredbåndstjenester:
* H0-kanal: 384 kbit/s for audiooverføring (lyd og radioprogrammer, etc.)
* H11-kanal: 1544 kbit/s for videokonferanser etter amerikansk standard
* H12-kanal: 1920 kbit/s for videokonferanser etter europeisk standard.

## Se også
*PSTN
* Smalbånd

## Referanser


## Eksterne lenker
*Kunnskapsnett: ''ISDN''
Ladji Doucouré

**Ladji Doucouré** (født 1983) er en fransk friidrettsutøver, og en av verdens raskeste hekkeløpere.

Ladji Doucouré startet med å spille fotball, og begynte deretter med tikamp før han spesialiserte seg på 110 meter hekk. 

## Meritter

### 2004
* Fransk mester på 110 meter hekk
* Fransk rekord (13,18 i det franske mesterskapet, deretter 13,06 i OL)
* Finalist i OL i Athen (8.-plass)

### 2005
* Gullmedalje på 110 meter hekk i innendørs-EM i Madrid
* Fransk rekord med 13,02 under Golden League-stevnet på Stade de France.
* Fransk mester på 110 meter hekk, forbedret rekorden til 12,97.
* Gullmedalje på 110 meter hekk i VM i Helsingfors

## Referanser


## Eksterne lenker
* 
* Ladji Doucourés offisielle nettsted
Florian Geyer

**Florian Geyer** (født ca. 1490 i Giebelstadt/Ochsenfurt i Tyskland; død 10. juni 1525 i Gramschatzer Wald ved Würzburg) var en tysk velstående ridder og diplomat.

## Liv og virke
### Bakgrunn
Florian Geyer stammet fra den frankiske adelsslekten Geyer von Giebelstadt, og var den yngste av tre brødre. Etter at faren Dietrich (†&nbsp;1492) og begge srorebrødrene var døde, arvet han i svært ung alder en betraktelig formue og omfangsrike landegods, slik at han med stor letthet kunne leve et behagelig og sorgfritt liv.

På en reise i 1512 til 1513 kom han til England der han traff kong Henrik VIII. 

I 1517 ble han bannlyst i kjølvannet av en rentestrid med klosteret Neumünster, og forble bannlyst resten av livet. Han gjorde militær tjeneste blant annet for Den tyske ordens høymester Albrecht von Brandenburg-Preussen i striden som utviklet seg i Polen, og dro også på diplomatiske oppdrag for høymesteren til forskjellige europeiske hoff. 

### Reformatorisk hærfører
Han ble i 1520 en overbevist tilhenger av Martin Luthers reformasjon og engasjerte seg som hærfører for bøndene under bondeopprøret i 1525. Han kommanderte da en elitestyrke på noen hundre mann, som ble alment kjent som *«Den svarte hop»* *(Schwarzer Haufen)*. Flere av sine seirer vant han likevel ved forhandlinger, blant annet byen  Rothenburg ob der Tauber. 

Etter bøndenes avgjørende nederlag ved Ingolstadt, i Unterfranken og Königshofen, ble han overfalt i et skogparti mens han red alene nordover fra Rothenburg, som hadde utvist ham. Natten fra 9. til 10. juni 1525 ble han stukket ned i Gramschatzer Wald ved Würzburg.

På grunn av hans frivillige avkall på et liv i velstand, hans helhjertede engasjement for sin overbevisning, og hans militære innsats, ble han trukket frem som forbilledlig av kommunistene på 1800-tallet og av nazistene på 1900-tallet. I Friedrich Engels' bok *Der Bauernkrieg* fra 1870 fremstiller Geyer som en tidlig forkjemper for proletariatet. Nasjonalsosialistene oppkalte en av Waffen-SS sine kavaleridivisjoner etter ham, *[[8. SS Kavaleridivisjon «Florian Geyer»]]*.

## Referanser


## Litteratur
* Friedrich Engels: *Der deutsche Bauernkrieg*. Zweite deutsche Ausgabe, Leipzig 1870.
* Dagobert von Mikusch: *Florian Geyer – Kampf um das Reich*. 1941.
* Günther Franz: *Der deutsche Bauernkrieg*. 1956.
Georg Metzler

**Georg Metzler**, vertshusvert, var en av anførerne for *Odenwälder Haufen*, bondeopprørere fra Odenwald i Tyskland, under bondekrigen i Tyskland i 1525. 

## Referanser
Jäcklein Rohrbach

**Jakob** (kalt **Jäcklein**) **Rohrbach** (antagelig født i Böckingen i Tyskland, død 20. eller 21. mai 1525 ved Heilbronn-Neckargartach i Tyskland) var en av bøndenes anfører under den tyske bondekrigen 1525.  

Han hadde i lang tid ligget i konflikt med klosteret St. Peter ved Wimpfen, som var lensherre for hans lille gods. Dessuten var han livegen under herren av Neipperg. Kort tid etter at bondeopprøret brøt ut gjorde han seg i mars 1525 til anfører av en styrke på flere hundre opprørske bønder. Han var ikke beredt til å la dem gjennomføre enhver terror, men det ble utført enkelte grusomheter. 

Etter bøndenes nederlag i slaget ved Böblingen den 11. mai ble han tatt til fange, og kort etter ble han levende brent.

## Referanser
Public switched telephone network

**Public switched telephone network** (**PSTN**) også kjent som *Plain Old Telephone System* (*POTS*) er et linjesvitsjet telefonnettverk basert på kobberkabler. Linjesvitsjet betyr i denne sammenheng at forbindelsen (telefonsamtalen) etableres gjennom nettet basert på et gitt telefonnummer, forblir åpen og kobles ned igjen etter at samtalen er over. Dette til forskjell fra et moderne pakkesvitsjet datanettverk hvor datastrømmen blir stykket opp og sendt som pakker til en adresse etter behov (TCP/IP).

PSTN omtales ofte som *analog telefoni* til forskjell fra ISDN som er en digital variant, også denne linjesvitsjet.

Båndbredden for en standard telefonikanal er 3,1&nbsp;kHz (300&ndash;3400&nbsp;Hz) noe som kan sendes over rimelige ikke-tvunnede kobberkabler av tvilsom kvalitet uten problemer. På den tiden da PSTN ble benyttet fantes det ingen standarder for kvaliteten på kablingen som ble benyttet, i motsetning til i dag. Således var fenomener som kryss-snakk (eng.:cross-talk) (å høre naboen på linja) ikke uvanlig.

Et moderne PSTN telefoninett benytter som regel et pakkesvitsjet datanettverk mesteparten av veien fra mottaker til sender, unntatt den siste strekningen fra endesentralen og ut til abonnenten (engelsk: last mile) hvor eksisterende telefonkabler blir benyttet.

## Se også

* ISDN
* IP-telefoni
* Fasttelefoni

## Referanser
Jordbrukets kulturlandskap

I Norge består **jordbrukets kulturlandskap** av en rekke biotoper som omfatter et komplekst og unikt økosystem, også sett i et globalt perspektiv. 

Langs norskekysten påvirkes klimaet i stor grad av Golfstrømmen. Gjennom de nordlige vekstsonene (boreale sonene) som krysses både av alpine og arktiske grenser, finner vi en spesiell og unik kombinasjon av natur– og kulturlandskap. Landskapet har gjennom flere årtusener utviklet seg i samspillet mellom vekstforhold og kultivering. Denne kombinasjonen av natur- og kulturlandskap, har vært selve bærebjelken for landbruk i Norge. Både for jordbruk i innlandet, for kombinasjonsbrukene langs norskekysten, og for jakt, fiske, forhøsting i utmark og beitebruk i utmark.

Store deler av kulturlandskapene som før ble holdt i hevd ved jordbruksaktivitet, begynte tidlig i det forrige århundre på en dramatisk gjengroingsfase. Helt opp til vår tid har næringsrettet landskapskultivering dannet grunnlaget for å høste av en rekke artsrike biotoper. Landbruket har imidlertid gått gjennom større nedleggelser og sterk spesialisering av resterende områder. Mange biotoper som er avhengig av vedvarende skjøtsel og vedlikehold, gror igjen, arter blir dyrket vekk og står nå i fare for å gå tapt for all tid, der tradisjonell produksjon i utmark har blitt ulønnsom. Gjengroingssituasjonen viser at påstanden om at tradisjonell drift skal kunne holde alle kulturlandskapene i hevd ikke er gyldig. Likevel er det klart at det er mulig å holde noe i hevd så lenge jorden blir drevet.

## Eksterne lenker
* Video: Gift- og støyfri rydding av kratt på gammal innmark
Formosa

**Formosa** kan vise til:

*Formosa – et tidligere navn på Taiwan
*Formosa (provins) – en provins i Argentina
*Formosa (Argentina) – en by i Argentina
*Formosa (Goiás) – en brasiliansk kommune i delstaten Goiás
Klosterneuburg

**Klosterneuburg** er en by i delstaten Niederösterreich i Østerrike. Den hadde .

Byen ligger ved Donau, umiddelbart nordvest for Wien. En del av kommunen er naturpark. Den har vært atskilt fra søsterbyen Korneuburg etter at Donau endret sitt løp i senmiddelaldersk tid.

Byen ble grunnlagt av markgreven Leopold III og oppstod sammen med og rundt Stift Klosterneuburg. Den har navnet etter klosteret og den nye borgen («Neuburg») som han reiste. Der residerte Leopold III og senere tidvis Leopold VI. Augustinerkorherrene kom til Stift Klosterneuburg i 1133.

## Referanser


## Eksterne lenker
*
Khalag tazi

**Khalag tazi** er ei mynde som også er kjent som **afghansk steppemynde** og **bell-murraymynde** i vesten.

## Opprinnelse og alder
Khalag tazi oppsto sannsynligvis på steppene i grensestrøkene mellom det sydlige Afghanistan, Pakistan og dagens Iran (tidl. Persia). Trolig har lokale stammefolk krysset lokale afghanere med tazi og skapt denne hardføre hunden, som sies å være en mange hundre år gammel rase. Ingen vet imidlertid nøyaktig hvor gammel den er eller hvilke blodslinjer som ligger til grunn for dens opprinnelse.

## Utseende, anatomi og fysikk
Som type minner khalag tazi mest om en afghaner, men den har mindre pels enn de afghanerne vi kjenner fra vesten og det er også andre anatomiske forskjeller som peker mot tazi og/eller lokale typer av afghaneren. Rasen ble i en tid også kalt *Bell-Murray mynde*, fordi en major med navn *G. Bell-Murray*, som var skotsk offiser, på 1920-tallet introduserte den i Europa.

Steppemynden kan ha et hårlag som varierer svært med såvel alder, sesong som individ. Hvorvidt man skal regne denne mynden som en egen rase eller ei blir et definisjonsspørsmål. Mange gjør det, fordi man mener den skiller seg klart fra andre lokale afghanere.

## Bruksområde
Rasen er en utpreget jakthund som energisk hetser småvilt i det afghanske steppelandet vi kaller Khalag, et område som ligger i det sydvestlige hjørnet av Afghanistan. Den brukes også som vakthund.

## Lynne og væremåte
Lynnet skiller den seg klart fra de afghanere vi kjenner her i vesten. Den er tøffere og mer selvstendig og distansert i sin framferd overfor fremmede, nærmest sky. Rasen er hengiven og trofast mot familien og deres nærmeste venner.
Juan Martínez Silíceo

** Juan Martínez Silíceo ** (født 1486 i Villagarcía della Torre i provinsen Badajóz i Spania, død 31. mai 1557 i Toledo) var en av den katolske kirkes kardinaler. Han var biskop av Cartagena fra 1541 og ble forfremmet til erkebiskop av Toledo i 1546.

Han ble utnevnt til kardinal i 20. desember 1555 av pave Paul IV.

## Referanser


## Eksterne lenker
* Biografi på The Cardinals of the Holy Roman Church
Gianbernardino Scotti

**Gianbernardino Scotti** (1478–1568) var en av den katolske kirkes kardinaler. Han var tilknyttet det pavelige diplomati, og vendte i høy alder tilbake fra sin tjeneste som pavelig utsending i Tyskland og ble utnevnt til erkebiskop av Trani i Italia samme dag som han ble kardinal.

Han ble utnevnt til kardinal i 20. desember 1555 av pave Paul IV.

I 1559 ble han forflyttet til bispestolen i Piacenza. Han var involvert i reformarbeidet i forbindelse med Tridentinerkonsilet.

Den 25. april 1560 ble han bispeviet av kardinal Jean Suau av Mirepoix; medkonsekrerende var biskop Giovanni Giacomo (Jean Jacques) Barba, O.S.A. av Terni, og biskop Pietro Contarini av Pafos. 
## Referanser


## Eksterne lenker
* Biografi på The Cardinals of the Holy Roman Church
Scipione Rebiba

**Scipione Rebiba **(1504–1577) var en katolsk kardinal fra Kirkestaten.

De fleste av de katolske biskoper som lever i dag kan føre sin apostoliske suksesjon tilbake til kardinal Rebiba.

## Liv og virke
### Bakgrunn
Han fikk sin utdannelse i Palermo, og arbeidet der inntil han dro til Roma der han fikk engasjement i husholdet til kardinal Gian Pietro Carafa, erkebiskop av Chieti. Han var generalvikar av Napoli, og i 1549 regjerte han erkebispedømmet Napoli for kardinal Carafa, som var blitt forflyttet dit.

### Biskop
Han ble titulærbiskop av Amiclea og utnevnt til hjelpebiskop av Chieti i 1541. I 1551 ble han forflyttet til Motula. Mellom 5. juli og 20. desember 1555 var han guvernør av Roma.

### Kardinal
Han ble utnevnt til kardinal i 20. desember 1555 av pave Paul IV.

Han ble erkebiskop av Pisa i 1556, men fratrådte i 1560 til fordel for kardinal Giovanni de' Medici og ble i stedet biskop av Troia. Denne bispestolen fratrådte han etter få måneder til fordel for sin nevø Prospero Rebiba.

Han ble på pave Pius IVs ordre innesperret i Castel Sant'Angelo mistenkt for å ha vært en av Carafaenes medsammensvorne, men ble funnet uskyldig og løslatt. Han var imidlertid så krenket av beskyldningene at han nektet ethvert senere oppdrag fra paven under hans pontifikat. Under de senere paver tok han imidlertid på seg arbeid i den romerske kurie igjen, og ble suburbikarbiskop av Albano i 1573.

Han døde i Roma 23. juli 1577. På graven hans i San Silvestro nel Quirinale er det feilaktig skrevet at han døde 24. juli (*OBIIT. DIE. XXIV. IVLII. MDLXXVII.*).

## Bibliografi
*Basilio Rinaudo, *Il cardinale Scipione Rebiba (1504–1577). Vita e azione pastorale di un vescovo riformatore*, Patti, L'Ascesa, 2007. .

## Referanser


## Eksterne lenker
* Biografi på The Cardinals of the Holy Roman Church
Oghuz-tyrkere

**Oghuz-tyrkerne** regnes som en av hovedgrenene av de tyrkiske folkeslagene i historien.

Oghuz-tyrkerne er forfedrene til dagens *[[vestlige tyrkere]]* som teller mer enn 100 millioner mennesker og er bosatt i områdene i Vest-Asia og Øst-Europa. Disse inkluderer *aserbajdsjanere* (eller *aserier*) i Aserbajdsjan, Georgia og Iran, *tyrkerne* i Tyrkia, Irak og Kypros, *Balkan-tyrkerne* på Balkan-halvøya (Hellas, Bulgaria og tidligere Jugoslavia), *[[turkmenere|turkmenerne]]* i Turkmenistan, nordøstlige Iran og nordvestlige Afghanistan, *[[qashqai]]* og *[[Khorasan|khorasanerne]]* i Iran, i tillegg til *[[gagausere|gagauserne]]* i Moldova.

Under tyrkisk massemigrasjon i 9. til 12. århundrene var oghuzene blant tyrkerne i Sentral-Asia som migrerte mot Vest-Asia og Øst-Europa via Transoxiana. Fra det 5. århundre var oghuzene grunnleggere og herskere av flere viktige tyrkiske kongedømmer og imperier, de mest kjente er göktürkene, seldsjukkene, safavidene og osmanene.

Selv om de også slo seg ned og dannet byer, førte deres nomadiske livsstil til en kjempende innstilling, sans for lederskap, vane for å flytte på seg, dyktighet som ryttere og en uvanlig evne som bueskyttere på hesteryggen. Fra tidlige tider i deres historie ble de anerkjent for moralske dyder som utholdenhet, lojalitet, selvdisiplin og fremsynthet.

I senere århundrer tilpasset de seg og innførte sine egne tradisjoner og institusjoner til den islamske verden og steg frem som byggere av imperium med en konstruktiv sans for statsvitenskap som gjorde et positivt bidrag til historien da de enorme regionene de styrte utviklet seg i nye faser av sosial, økonomisk, religiøs og intellektuell utvikling.

## Litteratur
* Milan Adamovic: *Die alten Oghusen*, in *Materialia Turcica* 7/8, 1981/1982,1983 S. 26-50
* Peter Benjamin Golden: *The migrations of the Oğuz*, in *Archivum Ottomanicum* 4, 1972, S. 45-84
* J.&nbsp;R. Hamilton: *Toquz-Oγuz et On-Uyγur*, in *Journal Asiatique* 250, 1962, S. 23-63
* Karl Reichl *Türkmenische Märchen: mit Übersetzung, Glossar und Anmerkungen*, aus der Reihe *Materialia Turcica*, Band 4, Bochum 1982, ISBN 3-88339-265-0
* Hanspeter-Achmed Schmiede: *Dede Korkuts Buch: Das Nationalepos der Oghusen*, Übersetzung aus dem oghus-türkischen, Hückelhoven 1995, ISBN 3-86121-034-7
Sjukamp

**Sjukamp**, eller **syvkamp** (**7-kamp**; internasjonalt kalt *heptatlon*), er en friidrettsøvelse som er satt sammen av 7 separate øvelser. Sjukamp kommer under en øvelsesgruppe innen friidretten som blir kalt mangekamp. Utendørs er sjukamp en øvelse for kvinner, innendørs for menn.

## Om øvelsen
Sjukamp utendørs er tradisjonelt en øvelse for kvinner. Den erstattet femkamp som olympisk øvelse i 1984, og har stått på det olympiske programmet siden. Det har vært kåret norgesmestere siden 1981. Tikamp har tradisjonelt vært forbeholdt menn, men det ble åpnet for tikamp også for kvinner fra 2003. Tikamp for kvinner har sin offisielle verdensrekord, men det er sjukamp som er mesterskapsøvelse.

Sjukamp er mennenes innendørs mangekampøvelse, der er det upraktisk å gjennomføre tikamp (spyd og diskos ville kreve svært store haller). Kvinnenes mangekamp innendørs er femkamp.

I hver øvelse tildeles utøverne poeng i henhold til en poengskala fra en internasjonal tabell, og den sammenlagte summen av poengene fra hver øvelse avgjør konkurransen. I de tekniske øvelsene får utøverne tre forsøk, hvorav det beste teller (i motsetning til seks forsøk blant spesialøvelsene). I løpsøvelsene deles konkurrentene inn i heat, oftest seedet (sortert) etter personlige rekorder, eller årsbeste. Verdens beste utøvere i sjukamp blir av mange ansett som de ultimate idrettsutøverne, på grunn av kravet til allsidighet innen de ulike, tradisjonelle og klassiske øvelsene.

## Konkurranser
Kvinnenes sjukamp består av følgende øvelser, som det konkurreres i over to dager:

Mennenes sjukamp innendørs består av følgende øvelser, som det konkurreres i over to dager:

## Rekordene
### Sjukamp, kvinner utendørs
* Verdensrekorden for kvinner ble satt i 1988 av Jackie Joyner-Kersee fra USA med 7291 poeng for følgende serie:  12,69 (100 m hekk), 1,86 (høyde), 15,80 (kule), 22,56 (200 m), 7,27 (lengde), 45,66 (spyd) og 2.08,51 (800 m).

* Europarekorden: for kvinner ble satt i VM i friidrett 2007 av Carolina Klüft fra Sverige med 7032 poeng for følgende serie:  13,15 (100 m hekk), 1,95 (høyde), 14,81 (kule), 23,38 (200 m), 6,85 (lengde), 47,98 (spyd) og 2.12,56 (800 m).

* Den norske rekorden for kvinner ble satt i VM i friidrett 2007 av Ida Marcussen fra IK Våg med 6226 poeng for følgende serie:  14,16 (100 m hekk), 1,68 (høyde), 13,00 (kule), 24,59 (200 m), 6,47 (lengde), 51,02 (spyd) og 2.13,69 (800 m).

### Sjukamp, menn innendørs

* Verdensrekorden for menn innendørs ble satt i 2012 av Ashton Eaton fra USA med 6645 poeng for følgende serie:  6,79 (60 m), 8,16 (lengde), 14,56 (kule), 2,03 (høyde) / 7,68 (60 m hekk), 5,20 (stav), 2:32,77 (1000 m).

* Europarekorden og den norske rekorden for menn innendørs ble satt i EM i friidrett innendørs 2025 av Sander Skotheim fra IK Tjalve med 6558 poeng for følgende serie:6,93 (60 m), 7,95 (lengde), 14,39 (kule), 2,19 (høyde), 8,04 (60 m hekk), 5,10 (stav), 2:32,72 (1000 m).

## Fotnoter

## Eksterne lenker
* 
* IAAFs alle tiders liste kvinner
* IAAFs alle tiders liste innendørs, menn
* NFIFs alle tiders beste, kvinner
* NFIFs alle tiders beste innendørs, menn
Abu Hamid Ghazali

**Abu Hamid Muhammad ibn Muhammad al-Ghazali** (født 1058 i Tus i Khorasan i Persia, død 19. desember 1111 i Tus) var en muslimsk teolog og filosof, kjent som **Algazel** i den vestlige middelalderske verdenen.

## Liv og virke
### Bakgrunn
Det lille man vet om hans unge år, stammer antagelig fra en tradisjon som oppstod etter hans død. Ifølge denne skal han ha mistet sin far i ung alder, og da skal han og hans bror, Ahmad, ha blitt tatt vare på av en sufi. Al-Ghazalis samtidige og første biograf, 'Abd al-Ghafir al-Farisi, skriver imidlertid bare at al-Ghazali begynte å få undervisning i *[[fiqh]]* (islamsk rettsanvendelse) fra Ahmad al-Radhakani, en lokal læremester.

### Karriere
Etter at hans senere læremester al-Juwayni (1028-1085) døde, dro Ghazali til Nizam al-Mulks hoff. Han var seldsjukksultanenes vesir, og utnevnte ham til professor ved det sunnittiske lærestedet al-Nizamiyya i Bagdad.

Al-Ghazali underviste 1091–95 i islamsk lov og teologi ved al-Nizamiyya, og skrev omfattende kritiske verker mot en rekke av tidens filosofiske og teologiske retninger. I denne stilling opparbeidet han seg ry som den aller fremste lærde i det islamske Bagdad; han var også etterspurt som politisk rådgiver.

I ettertid er Al-Ghazali ofte blitt framstilt som syndebukken og årsaken til at den frie islamske tenkningen stagnerte, blant annet ved at han i verket *Filosofenes villfarelser* (*Tahâfut al-falâ-sifa*) angivelig avviser tanken om årsakssammenhenger. Denne syndebukkrollen er en foreldet forenkling, og de lærde strides om hva han egentlig mente om årsakssammenhenger.

Etter en sjelelig krise i tiden etter mordet på Nizam al-Mulk, orienterte han seg i retning av sufismen (islamsk mystikk), og forlot lærestedet og Bagdad i 1095 for å leve som en omstreifende asket i noen år, i Palestina og i Syria. Deretter vendte han tilbake til hjembyen Tūs, der han - med unntak av en kort gjenopptakelse av professorvirksomhet i professor i Nishapur (1106), forble frem til sin død og levde et tilbaketrukket liv.

I sin selvbiografi *Al-munqidh min al-dalal* (*Redning fra villfarelsen*), argumenterte han i ettertid for en teologisk posisjon som forkastet den rene skolastikken og bygde på den personlige opplevelsen/erfaringen (*ma'rifa*) av Guds kjærlighet og frykt for Guds dom. Han arbeidet for å bygge bro mellom mystikk og rasjonalitet, og «med sitt suverene utgangspunkt i islamsk teologi og jus greide han å sikre mystikken en plass i offisiell islam».

Al-Ghazali skal ha påvirket europeiske tenkere som Thomas Aquinas og Blaise Pascal.

## Referanser


## Eksterne lenker
* 
* ghazali.org, privat nettsted «dedicated to academic study of Abu Hamid al-Ghazali»
Javier Sotomayor

**Javier Sotomayor** (født 13. oktober 1967) er en kubansk, tidligere friidrettsutøver med høydehopp som spesialitet.

Sotomayor tok gullmedalje i høydehopp under OL 1992 i Barcelona, to VM-gull (1993, Stuttgart og 1997, Athen) og fire innendørs VM-titler. Dessuten tok han sølvmedaljen i høyde under OL 2000. I siste delen av 1980-tallet og gjennom hele 1990-tallet var han den klart dominerende høydehopperen på herresiden og anses av mange som den beste mannlige hopperen gjennom tidene. Verdensrekorden han satte 27. juli 1993 på 2,45 meter, er fremdeles gjeldende (September 2019).

## OL-medaljer
* OL 1992  Barcelona -  **gull** i høydehopp  Cuba
* OL 2000  Sydney -  sølv i høydehopp  Cuba

## VM-medaljer
* VM 1993  Stuttgart -  **Gull** i høydehopp
* VM 1997  Athen -  **Gull** i høydehopp
* VM 1991  Tokyo -  sølv i høydehopp
* VM 1995  Göteborg -  sølv i høydehopp

## Doping
Mot slutten av hans karriere testet han to ganger positiv for forbudte substanser. Under de panamerikanske lekene i 1999 testet han positiv for kokain. En to-årig utestenging ble anket av det kubanske idrettsforbundet og i en omstridt avgjørelse kortet IAAF sperren til et år slik at han fikk delta i Sommer-OL 2000.

I juni 2001 testet han igjen positiv, denne ganger for det anabole steroidet nandrolon. Dette ville ha ført til livstidsutestengelse og før han ble dømt annonserte han i september 2001 at han trakk seg tilbake fra idretten.

## Referanser


## Eksterne lenker
* 
* 
*
Østerrike-Ungarns utenriksministre

## Østerriksk erkehertugdømme (1753–1806) og keiserrike (1806–1867)
#Graf Wenzel Anton von Kaunitz-Rietberg 1753–1792
#Graf Philipp von Cobenzl 1792–1793
#Baron Franz Maria von Thugut 1793–1800
#Graf Ferdinand von Trauttmansdorff 1800–1801
#Graf Johann Ludwig von Cobenzl 1801–1805
#Graf Johann Philipp von Stadion-Warthausen 1805–1809
#Klemens Wenzel Fürst von Metternich-Winneburg 1809–1848
#Graf Karl Ludwig von Ficquelmont 1848
#Baron Johann Philipp von Wessenberg-Ampringen 1848
#Felix Fürst zu Schwarzenberg 1848–1852
#Graf Karl Ferdinand von Buol-Schauenstein 1852–1859
#Graf Johann Bernhard von Rechberg und Rothenlöwe 1859–1864
#Graf Alexander von Mensdorff-Pouilly 1864–1866
#Graf Friedrich Ferdinand von Beust 1866–1867

## [[Østerrike-Ungarn]], 1867–1918
#Graf Friedrich Ferdinand von Beust 1867–1871
#Graf Gyula Andrássy 1871–1879
#Baron Heinrich Karl von Haymerle 1879–1881
#Graf Gustav Kálnoky 1881–1895
#Graf Agenor Goluchowski 1895–1906
#Graf Alois Lexa von Ährenthal 1906–1912
#Graf Leopold von Berchtold 1912–1915
#Baron István Burián 1915–1916
#Graf Ottokar Czernin 1916–1918
#Baron István Burián 1918
#Graf Gyula Andrássy 1918

## Se også
* Østerrikes utenriksministre

## Eksterne lenker
* Østerrikes utenriksministerium
Engelvær naturreservat

**Engelvær naturreservat** er et naturreservat i Steigen. Det består av vel 100 indre øyer, tett utenfor kysten til Steigen. Øyene har stor bestand av fugler og forekomst av flere sjeldne arter, som for eksempel praktærfugl, laksand og alkekonge. Det er også store bestander av blant annet gråmåke, svartbak, fiskemåke, terner, tjeld, ærfugl.

Naturreservatet har et areal på 16 829 dekar, hvorav 15 318 dekar sjøareal.

## Referanser
Vale of White Horse

**Vale of White Horse** er et administrativt distrikt i Oxfordshire, England. Det meste av området lå tidligere i Berkshire. Administrasjonssenteret er Abingdon. 

Distriktet har navn etter Vale of the White Horse, en dal mellom Berkshire Downs og Themsen, som i sin tur har navn etter fornminnet Den hvite hesten fra Uffington. 

## Steder i distriktet

*Abingdon
*Faringdon
*Shrivenham
*Wantage
*Watchfield

## Eksterne lenker
*
Willie Banks

**William Augustus Banks III** (født 1956) er en amerikansk tidligere friidrettsutøver.

Willie Banks var i verdenstoppen i tresteg i en årrekke. 16. juni 1985 satte han verdensrekord med 17,97 under det amerikanske mesterskapet i Indianapolis.

Han deltok i OL i 1984 og 1988, og i VM i 1983 og 1987.

Banks huskes som en av de mest markante personlighetene på friidrettsbanen. Han var den første som begynte å klappe i hendene for å få publikum til å trampeklappe. Han holdt verdensrekorden i tresteg inntil Jonathan Edwards forbedret den med én centimeter i 1995 til 17,98 m.

## Referanser


## Eksterne lenker
*
Brunvær naturreservat

**Brunvær naturreservat** ligger nord for Engeløya, ut mot Vestfjorden, i Steigen, og er det nordligste av en rekke med strandflatevær som starter i Nord-Trøndelag.

Flatøya, som er den største av øyene i naturreservatet, er egentlig fire store, og en rekke mindre, lave bergknoller som er sammenhengende ved fjære sjø. Her er viker og sund med grus, sand, silt og frodige tangvoller med strandenger innerst.

Området har vært bebodd og bærer fremdeles litt preg av gårdsdrift. Her er også rester etter et naust og et gjerde.

Formålet med fredningen er «å ivareta et verdifullt kystområde, med det naturlig tilknyttede plante- og dyreliv.»

Brunvær naturreservat ligger under Statens naturoppsyns lokalkontor i Bodø.

## Referanser


## Eksterne lenker
* Miljøstatus: Brunvær naturreservat
* Lovdata: Forskrift om Kystvernplan, Nordland - Brunvær naturreservat
* Direktoratet for naturforvaltning
* «Miljøverna steder i Steigen»: Prosjektoppgave av Thor-Rune Hansen
* Bilder og turbeskrivelse fra turliv.no. Besøkt 16. februar 2012.
Hopvasslia naturreservat

**Hopvasslia naturreservat** er et naturreservat i Steigen kommune i Nordland. Naturreservatet verner ei svært innholdsrik løvskogli. Det ligger på nordøstsiden av Hopvatnet, og har et areal på 567 dekar.

## Referanser
Prestegårdsskogen naturreservat

**Prestegårdsskogen naturreservat** er et naturreservat i Steigen. Prestegårdsskogen er stort sett en hasselskog, og bortsett fra noen få mindre skoger er denne den nordligste sådane kjent. Det finnes også andre sørlige kravstore arter, for eksempel skogvikke som også er den nordligste bestanden kjent. Området ble vernet i 2000, og har et areal på 276 dekar.

## Referanser


## Eksterne lenker
* Miljøstatus: Prestegårdsskogen naturreservat
* Verneforskrift for Prestegårdsskogen på Lovdata.no
* Prosjektoppgave (med kart)
Den persiske korridor

**Den persiske korridor** var en forsyningsrute gjennom Iran inn i sovjetiske Aserbajdsjan hvor britisk hjelp og amerikansk lend-lease-forsyninger ble transportert til Sovjetunionen under andre verdenskrig. De allierte hadde militær kontroll over Iran etter Den anglo-sovjetiske invasjonen av Iran.

## Kilder

* «The Persian Corridor and aid to Russia», fra history.army.mil (engelsk)
* «The Persian Corridor as a Route for Aid to the USSR», fra *[https://history.army.mil/books/70-7_0.htm Command Decisions]*, fra history.army.mil (engelsk)
Lujo Tončić-Sorinj

**Lujo Tončić-Sorinj** (født 12. april 1915 i Wien, død 20. mai 2005 i Salzburg) var en østerriksk diplomat og konservativ politiker (ÖVP).  I perioden 1966 til 1968 var han østerriksk utenriksminister, og fra 1969 til 1974 generalsekretær av Europarådet.

## Liv og virke
### Bakgrunn
Han tilhørte en østerriksk-ungarsk familie av kroatisk opprinnelse, og som i 1911 blitt adelsslekt i dobbeltmonarkiet, og bestefaren hadde vært guvernør i Dalmatia mens faren var konsul i Jidda i Saudi-Arabia. Tončić-Sorinj studerte jus, filosofi og slavistikkhistorie ved universitetene i Wien og Zagreb, og under andre verdenskrig arbeidet han som språklærer i en luftetterretningsenhet i tysk Luftwaffe (*[[Nachrichtentruppe von Wehrmacht und Waffen-SS]]*).

### Politiker
I 1945 ble han formann for den politiske avdelingen ved det østerrikske institutt for økonomi og politikk i Salzburg, og sluttet seg til det konservative partiet. Senere ble han medlem av den østerrikske UNESCO-kommisjonen, og den østerrikske delegasjonen til det rådgivende konventet for Europarådet. Fra 1949 til 1966 var han medlem av det østerrikske parlamentet, Nasjonalrådet, for ÖVP. 

Mellom 1966 og 1968 var han Østerrikes utenriksminister i Josef Klaus' regjering. Byggende på Gruber–De Gasperi Agreement fra 1946, spilte minister Tončić-Sorinj ev viktig rolle i forhandlingene med italia om Sør-Tyrols autonomi. En ny austoitaliensk avtale kom i stand under hans etterføjger Kurt Waldheim. Det var også Tončić-Sorinj som initierte implementeringen av De forente nasjoners kontor i Wien (*United Nations Office at Vienna* -UNOV), med Vienna International Centre bygd fra 1973 og remover som et av de fire mest sentrale FN-administrasjoner.

Han var generalsekretær for Europarådet mellom 1969 og 1974.

I 1992 valgte han å søke kroatisk statsborgerskap på grunn av sine røtter i Dalmatia. Hans ønske og antagelse var å dermed ha dobbeltstatsborgerskap. Det dette viste seg ikke å kunne gjennomføres unnder de dagjeldende lover, ble han senere østerriksk statsborger igjen.

## Referanser


## Eksterne lenker
*
Nærmat

**Nærmat** var en butikkjede, hovedsakelig for mindre nærbutikker på litt avsides steder, startet i 1988. Kjeden var en del av NorgesGruppen. De fleste tidligere Nærmat-butikkene ble omprofilert til Joker-butikker. Blant de siste butikkene som bar navnet Nærmat, var butikken i Fjågesund (Kviteseid), nedlagt i 2010, og butikken på Strømsfoss (Aremark).

## Referanser
Riksvei 191

**Riksvei 191** (**Rv191**) knytter Groruddalen i Oslo sammen på tvers fra nord til sør. Veien går mellom Trosterud i bydel Alna og Veitvet i bydel Grorud. Veiens lengde (utenom armen) er 1,7&nbsp;km.

Veien består av *Tvetenveien* og *Nedre Kalbakkvei*. Veien er i dag tofeltsvei, men Nedre Kalbakkvei over Alfaset er tenkt regulert til firefeltsvei med midtdeler. Bakgrunnen er økt tungtransporttrafikk mot terminalområdet på Alna, ved Alna stasjon.

## Knutepunkter og notabiliteter
###### 

## Referanser


## Eksterne lenker
* Kartverkets norgeskart
* Vegvesenets vegkart
*
Ariere

**Arier** (sanskrit: *Ārya*, «nobel», gammelpersisk: *aryan*, «iraner») er en betegnelse med ulik betydning i moderne historie og vitenskap, men brukes særlig som samlebetegnelse på folkeslag som snakker indoeuropeiske språk i India og Iran.

Tidligere var *arier* de folk som snakket persiske språk. I dag betegner *arier* forfedrene til de iranske folkene som snakker persiske språk og som innvandret til det midt-østlige subkontinentet fra Iran i eldre tid. De kalte seg også arier de indoeuropeiske gruppene som rundt 2000-1500 f.Kr. flyttet inn i nåværende Iran, Afghanistan, Armenia og Nord-India, mest sannsynlig fra det nordøstlige Europa og Russland. Navnet *Iran* betyr «ariernes land». I India fantes det en nomadegruppe som kalte seg selv *ārya*. Ifølge eldre raselære var ariere en stamme fra menneskerasen kaukasoid. Andre stammer fra rasen kaukasoid er germanere og slavere.   

## «Ariere» i nasjonalsosialismen
 

Nasjonalsosialistenes i dag forlatte bruk av begrepet «arier» for dem som tilhører den nordiske rase, har sin bakgrunn i den tyske romantikeren Friedrich von Schlegel. Hans tankekonstruksjon om det indisk-ariske opphavet som utgikk fra William Jones' teori om at de vesteuropeiske språkene var underavdelinger av sanskrit. På bakgrunn av disse teoriene oppstod begrepet den «ariske rasen» som betegnelse på en spesielt sivilisert og intelligent rase av folk som snakket indoeuropeiske språk. De tyske nasjonalsosialistene tok disse idéene opp i seg i mellomkrigstiden, og plasserte den ariske rase, særlig germanerne, som en «herrerase» øverst i sitt rasehierarki. Som dokumentasjon på rasetilhørighet utstyrte det nazistiske Tyskland sine borgere med *[[Ahnenpass]]* («anebevis»). 

Lov om offentlige tjenestemenn av 7. april 1933 slo fast at tyske embetsmenn som ikke var av «arisk» avstamning (§3) skulle avskjediges. Loven førte til omfattende avskjedigelser innenfor forvaltning, politi, rettsvesen, undervisnings- og helsesektoren. Et rundskriv datert 11. april 1933 utdypet denne «arier-paragrafen» nærmere. Man var «ikke-arier» (dvs jøde) hvis bare én besteforelder var jødisk.


Fil:West Aryan types of eastern and northern Europe by Gustav Mützel (1893).jpg|Opprinnelig tysk plansje fra 1893 som viser «Vest-ariske typer fra Øst- og Nord-Europa», deriblant georgiere, albanere, kvinne fra Island, rumenere og polakker.
Fil:Aryan Guard rally.jpg|*The Aryan Guard* («Den ariske vaktstyrke») er en liten nynazistisk rasistgruppe fra Canada. Bildet viser medlemmer under en demonstrasjon i Calgary 2007.


## Se også
* Den kaukasoide rase («den hvite rase»)
* Den nordiske rase

## Referanser


## Eksterne lenker
*
Aktuell Rapport

***Aktuell Rapport*** er et norsk pornoblad som blir gitt ut av NAE Norway. Bladet ble lansert av Leif Aage Hagen og ble første gang utgitt i 1976 fra forlaget Nordic Blue Publishing med navnet *Rapport 76*. I 1977 endret tidsskriftet navn til *Aktuell Rapport*. Fra 1978 ble bladet også gitt ut i Sverige. Den skandinaviske forlagssjefen er Lau Larsen.

Bladet inneholder det de omtaler som tøffe reportasjer og sexy damer. I juli 2013 ble det lagt ut en melding fra redaksjonen på *Aktuell Rapport*s nettside om at denne foreløpig ikke ville bli oppdatert, men at bladene ville fortsette å komme ut. Bladet hadde et opplag på  i 2007.

## Referanser


## Eksterne lenker
* Bladets hjemmeside
West Oxfordshire

**West Oxfordshire** er et administrativt distrikt i Oxfordshire, England. Administrasjonsbyen er Witney.

Området består for det meste av dyrket mark og skog, og landbruk er viktigste næringsvei.

## Steder i distriktet

*Charlbury, Chipping Norton
*Witney, Woodstock
## Eksterne lenker
*
Jean Suau

** Jean Suau** (født 1503 i borgen Reiumes i Gascogne i Frankrike, død 29. april 1566 i Roma) var en av den katolske kirkes kardinaler. Han var tilknyttet den romerske kurie.

Han ble utnevnt til kardinal i 20. desember 1555 av pave Paul IV, med *[[San Giovanni a Porta Latina]]* som tittelkirke, men opterte så for *[[Santa Prisca (Roma)|Santa Prisca]]*.

## Eksterne lenker
* Biografi på The Cardinals of the Holy Roman Church
Ingenting

:*For musikkgruppen, se [[Ingenting (band)]]*

**Ingenting** er begrepet som beskriver fravær av noe, og er det motsatte av både alt og noe. 

Ingenting er ikke det samme som vakuum eller tomhet. I et perfekt vakuum finnes ingen masse, men det kan finnes felt som elektromagnetiske felt, gravitasjonsfelt, tid og så videre. Tomheten inneholder derimot absolutt ingen ting, men det er fortsatt en mengde, det vil si det er en *plass* som kan inneholde noe annet. Ingenting er på sin side hverken noen ting eller noe som har en plass til å inneholde noen ting. 

Matematisk sett er ingenting konseptuelt lik den tomme mengden.

## Referanser


## Se også
* Null
* Uendelig
Negativt tall

Et **negativt tall** er et reelt tall som er mindre enn null, som for eksempel −3, −6 og −163. Når et tall er negativt skrives tallet med et minustegn foran. De negative tallene ikke tallet null; mengden som inkluderer de null og de negative tallene kalles ofte for de *ikke-positive* tallene.

Når negative tall skrives inn i et regnestykke er det ofte at det negative tallet skrives i parentes siden det ikke er lov å ha flere regnetegn etter hverandre. Skalaen kan sammenliknes med en celsiusgradestokk.

## Utregning av negative tall i et regnestykke

*To like tegn ved siden av hverandre kan erstattes som + (pluss)
*Forskjellige tegn ved siden av hverandre kan erstattes som − (minus)

Eksempel: 5+(−3) = 5−3 eller 5−(−6)= 5+6

I gange- og delestykker regner man stykket vanlig. Resultatet av regnestykket er da enten negativt eller positivt. Hvis regnestykket inneholder både et negativt tall og et positivt tall, blir svaret negativt. Inneholder regnestykket to negative tall blir svaret positivt.

Eksempel: 5*(−5)=(−25) eller −5*(−5)= 25

## Eksterne lenker
*
*
Gianantonio Capizucchi

** Gianantonio Capizucchi** (født 24. oktober 1515 i Roma i Italia, døde 28. januar 1569 i Roma) var en av den katolske kirkes kardinaler. Han var tilknyttet den romerske kurie.

Han ble utnevnt til kardinal i 20. desember 1555 av pave Paul IV, med *[[San Pancrazio (Roma)|San Pancrazio]]* som tittelkirke, deretter *[[Santa Croce in Gerusalemme]]* og til sist *[[San Clemente]]*.
## Episkopalgenealogi
Hans episkopalgenealogi er:
* Kardinal Girolamo Grimaldi (?-1541)  *bispeviet 1529
* Erkebiskop Martin de Portugal (?-1542) *1533
* Erkebiskop Alfonso Oliva (?-1544) *1535
* Biskop Girolamo Maccabei de Toscanella (?-1574) *1543
* Biskop Giovanni Giacomo (Jean Jacques) Barba, O.S.A. (1499-1565) *1546
* Kardinal *Gianantonio Capizucchi* (1515-1569) *1557

## Referanser


## Eksterne lenker
*  Biografi på The Cardinals of the Holy Roman Church
Ursula Plassnik

**Ursula Plassnik** (født 23. mai 1956 i Klagenfurt) er en østerriksk konservativ politiker (ÖVP). Hun var utenriksminister i Wolfgang Schüssels regjering fra 20. oktober 2004 til januar 2007, og deretter i Alfred Gusenbauers regjering fram til denne ble avløst av regjeringen Faymann etter parlamentsvalget i september 2008.

Plassnik vokste opp i en sosialdemokratisk lærerfamilie i Klagenfurt, hvos hun gikk på gymnasiet med et utvekslingsår i Virginia, USA. Etter jusstudier ved universitetet i Wien tok hun 22 år gammel den juridiske doktorgrad (egentlig svarende til juridisk embedseksamen i Norge) i 1978, og studerte deretter ved Europacolleget i Brugge, Belgia. Deretter arbeidet hun som vitenskapelig assistent ved institutt for romersk rett og antikk rettshistorie i Wien. Etter *Gerichtsjahr* og praksis i en bank trådte hun inn i den østerrikske utenrikstjenesten, hvor hun bl.a. arbeidet ved EFTA-sekretariatet i Genève. Mens hun arbeidet i hans stab med forberedelser til Østerrikes formannsperiode i EU, ble hun oppdaget av Wolfgang Schüssel, og 1. juli 1997 utnevnt til kabinettsjef for visekansleren. Frem til da gjaldt hun som politisk nøytral eller snarere heller sosialdemokratisk innstilt. I 2000 var det meningen at hun skulle bli delegat til Europarådet i Strasbourg, men hun ble likevel i Wien for å bistå Schüssel i hans vanskelige første kanslerår. Hun var kabinettsjef for kansleren frem til 15. januar 2004, da hun ble utnevnt til Østerrikes ambassadør til Sveits. 18. oktober ble hun foreslått som Benita Ferrero-Waldners etterfølger som østerriksk utenriksminister, og utnevnt to dager senere. Hun var først blitt medlem av ÖVP, det østerrikske konservative partiet, noen få dager i forveien.

Plassnik ble i 2007 hedret med storkors av Den Kongelige Norske Fortjenstorden.

## Referanser